Очаквано: Борисов отряза идеята първия ден от болничните да не се заплаща – DeFakto.bg
Манолова ще съди Симеонов за клевета, напомня на Борисов, че измислиците му от кметската кампания, вече са в съда
Home / Законът / Очаквано: Борисов отряза идеята първия ден от болничните да не се заплаща
De Fakto 19.11.2019	Законът Напишете коментар 329 Прегледа
Предложението първият ден от болничния лист да не се заплаща на работника няма да бъде внесено в Народното събрание. Очаквано, това е заявил министър-председателят Бойко Борисов, съобщи пресцентъра на МС.
Борисов е посочил, че темата ще бъде обсъдена в Националния съвет за тристранно сътрудничество, както и други важни социални въпроси като ТЕЛК решенията. „Не можем да оставим 2 милиона българи да работят максимално, а другите покрай тях да се измъкват“, е казал за болничните листове премиерът. По думите му и лекарската гилдия трябва да разбере, че не може да се толерират тарикати и да се наказват истински болните заради тях.
Борисов е заявил също, че синдикатите „са изразили задоволство от заложената за догодина минимална пенсия от 250 лв“. „Икономиката върви добре, можем да си го позволим, това са над 270 млн. лв. на година“, посочва премиерът след като инспектирал строителните дейности на обходния път на град Габрово.
Решението си премиерът обяви, след като стана ясно, че синдикатите подготвят национален протест срещу предложението за“ конфискация“ на първия ден от болничните и повсеместните критики, които то предизвка.
Не стана ясно дали целта на предложението, дошло от управляващата коалиция в присъстивето на премиера Борисов, бе да провери нагласите по въпроса. Във всеки случай бе похабена обществена енергия за едни очевидно противоконституционни намерения.
Предишна Президентът ще подпише указ за главния прокурор в „обозрим“ срок
Следваща Мнозинството във ВСС падна в собствения си капан по казуса „Тодорова“